CELEX: C2007/223/07
Language: mt
Date: 2007-09-22 00:00:00
Title: Kawża C-334/07 P: Appell imressaq fit- 18 ta' Lulju 2007 mill-Kummissjoni tal-Komunitajiet Ewropej kontra s-sentenza mogħtija mit-Tribunal tal-Prim'Istanza (Il-Ħames Awla Estiża) fit- 3 ta' Mejju 2007 fil-Kawża T-357/02, Freistaat Sachsen vs Il-Kummissjoni tal-Komunitajiet Ewropej

22.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 223/6
            
         Appell imressaq fit-18 ta' Lulju 2007 mill-Kummissjoni tal-Komunitajiet Ewropej kontra s-sentenza mogħtija mit-Tribunal tal-Prim'Istanza (Il-Ħames Awla Estiża) fit-3 ta' Mejju 2007 fil-Kawża T-357/02, Freistaat Sachsen vs Il-Kummissjoni tal-Komunitajiet Ewropej
   (Kawża C-334/07 P)
   (2007/C 223/07)
   Lingwa tal-kawża: Il-Ġermaniż
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentant: Kilian Gross, aġent)
   
      Parti oħra fil-kawża: Freistaat Sachsen
   Talbiet tar-rikorrenti
   
               —
            
            
               tannulla kompletament is-sentenza kkontestata tal-Qorti tal-Prim'Istanza tat-3 ta' Mejju 2007, Kawża T-357/02, Freistaat Saschen vs Il-Kummissjoni tal-Komunitajiet Ewropej;
            
         
               —
            
            
               taqta' l-kawża fil-mertu billi r-rikors jiġi ddikjarat infondat;
            
         
               —
            
            
               tikkundanna lir-rikorrent fl-ewwel istanza għall-ispejjeż ta' l-appell u ta' dawk ta' l-ewwel istanza fil-kawża T-357/02.
            
         Motivi u argumenti prinċipali
   Skond il-Kummissjoni s-sentenza appellata tikser l-Artikolu 88(2) u (3) KE, it-tieni inċiż ta' l-Artikolu 249 KE, it-tieni frażi ta' l-Artikolu 254(2) KE, l-Artikolu 3 u ss tar-regolament proċedurali kif ukoll l-Artikolu 10(1) tar-regolament dwar l-eżenzjoni għall-għajnuniet favur impriżi żgħar u medji (IŻM), peress li l-Qorti tal-Prim'Istanza ttraskurat il-fatt li l-evalwazzjoni tal-leġittimità tad-deċiżjoni kkontestata (2003/226/KE) (1) kellha titwettaq esklużivament fuq il-bażi tan-normi li jinsabu fir-regolament dwar l-eżenzjoni għall-għajnuniet għall-IŻM [Regolament (KE) Nru 70/2001] (2).
   Ir-regolament dwar l-eżenzjoni għall-għanuniet favur IŻM daħal fis-seħħ qabel l-adozzjoni tad-deċiżjoni kkontestata, u b'hekk kien applikabbli direttament peress li kien l-uniku kuntest normativ validu. Fil-fehma tal-Kummissjoni, il-Qorti tal-Prim'Istanza ċaħdet b'mod żbaljat l-applikabbiltà tar-regolament dwar l-eżenzjoni għall-għajnuniet favur l-IŻM, għaliex qieset bi żball li l-applikazzjoni tiegħu fid-deċiżjoni kontestata kellha jkollha natura retroattiva.
   Sussidjarjament, il-Kummissjoni ssostni li s-sentenza appellata tikser ukoll l-Artikolu 2(2) u l-Artikolu 4(5) tar-regolament proċedurali [Regolament (KE) Nru 659/1999] (3), peress li l-Qorti tal-Prim'Istanza injorat il-kriterji u r-rekwiżiti għat-twettiq ta' notifika.
   
      (1)  ĠU L 91, p. 13.
   
      (2)  ĠU L 10, p. 33.
   
      (3)  ĠU L 83, p. 1.